**Ուսուցիչների պետական պարտադիր վերապատրաստման**

**դասընթաց 2022**

**Հետազոտական աշխատանք**

**Թեմա՝ Մշակութային կարողունակության ձևավորումը և**

**զարգացումը հիմնական դպրոցում**

**Հետազոտող ուսուցիչ՝** Աթայան Շուշանիկ Խորենի

Արմաշի Մ․ Օրմանյանի անվ․ միջն․դպրոց

**Բովանդակություն**

1. **Ներածություն…………………․․․․․․․․․․․․․․․․․․․․……………………………………….3**
2. **Գլուխ 1 ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․5**
3. **Ինչչ է մշակոււյթը ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․6**
4. **Մշակութային կարողություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․8**
5. **Մշակութային կարողունակության նկարագրիչները․․․․․․․․․․․․․․․․․․․․․․․․․․․․․․․․․․․9**
6. **Մշակութային կարողունակությունը ձևավորող վերջնարդյունքները․․․․․․11**
7. **Ուսումնասիրենք այս կարողունակության զարգացմանն ուղղված աշխատանքները Արարատ քաղաքի Պարույր Սևակի անվան թիվ 2 հիմնական դպրոցում:․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․14**
8. **4․Եզրակացություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․18**
9. **5․Օգտագործված գրականություն․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․19**

Ներածություն

**Թեմայի արդիականությունը**

Մեր անցումային հասարակությունը, որին հատուկ են արժեքային համակարգերի, հասարակական ընդհանուր նորմերի շարունակական վերափոխումներն ու վերաձևումները, կարծես թե երկրորդ պլան է մղել մարդու հոգևոր աշխարհը՝ աղքատացնելով և աղճատելով այն։ Այսօր, երբ նյութականացվում են ողջ կյանքն ու հասարակական հարաբերությունները, գնալով ավելի քիչ տեղ և ժամանակ է հատկացվում գեղագիտական դաստիարակությանը, հոգևոր իդեալներին, արվեստին և գրականությանը որի արդյունքը հոգևոր արժեքների աստիճանական անկումն է։ Մեր օրերում հրատապ է անհատի հոգևոր զարգացման, գեղագիտական դաստիարակության հիմնահարցը ազգային և համամարդկային արժեքների ճանաչման, պահպանման և դրանք գալիք սերունդներին փոխանցման համատեքստում։ Շատ հաճախ դիմակայել օտար մշակույթների հզորագույն ազդեցություններին այնքան էլ հեշտ չէ։ Հենց այս պարագայում է կարևորվում սովորողի հոգևոր և գեղագիտական դաստիարակության միջոցով ձևավորել մշակութային կարողունակություններով այնպիսի սերունդ, որը կլինի մեր դարավոր հայ մշակույթի և միաժամանակ՝ առաջադեմ համամարդկային մշակութային արժեքների կրողը, քանզի միայն ազգային հարուստ մշակույթի վրա է հնարավոր կառուցել համաշխարհային, համամարդկային մշակույթ։ Տեղին է Սևակի բանաստեղծական մեջբերումը.

Ուսուցման համար և աշակերտել Գեղեցկին, լավին, բարուն, վսեմին...

Կրթության բարեփոխումների փուլում կրթական գործընթացը պետք է ուղղված լինի ամենից առաջ սովորողների գեղարվեստական կրթության անհրաժեշտ պայմանների ստեղծմանը։

Երբ առաջարկվեց գրել հետազոտական աշխատանք, թեման ընտրեցի բավականին հեշտությամբ, քանի որ, իմ աշխատանքային գործունեության ողջ ընթացքում այս թեման անսահման կարևոր է եղել ինձ համար, և մշտապես իմ կողմից կատարվել է մշտադիտարկում։ *Հետազոտության հիմնախնդիրը* ներկա ժամանակաշրջանի պահանջների և ուսումնական հաստատություններում սովորողների մշակութային կարողունակությունների ձևավորման և զարգացման ուղիների որոշումն ու հիմնավորումն է։ Այստեղից էլ ձևավորվել է մեր հետազոտության թեմայի ընտրությունը՝ «Մշակութային կարողունակությունների ձևավորումը և զարգացումը հիմնական դպրոցում»

Հետազոտությունը կատարվել է միջին ժամկետում, սակայն այն իր մեջ ամփոփել է տարիների դիտածն ու եզրահանգում կատարածը։ Աշխատանքիս հիմքում նաև գործընկերներիս աշխատանքների վերլուծությունն է։

*Հետազոտության նպատակն* է բացահայտել սովորողների մշակութային կարողունակությունների ձևավորման և զարգացման առանձնահատկությունները, ինչպես են ձևավորվում և զարգանում ուսումնական տարբեր բնագավառներում։

Հետազոտության համար թիրախային խմբեր են հանդիսացել տարրական դպրոցի սաները, 5 - 9 դասարանների ( ոչ միայն իմ դասավանդած դասարանների), դպրոցի երգչախմբի, ինչպես նաև հարևան Արվեստի դպրոցի սաների աշխատանքները։ Դիտարկվել են և տղաները, և աղջիկները։

**Գլուխ 1**

Արդի հասարակության առջև ծառացած բազմաթիվ հակասություններից և հիմնահարցերից թերևս ամենավտանգավորն ու հրատապ լուծում պահանջողը հոգևոր ճգնաժամն է: Ուստի ժամանակակից մանկավարժության կարևորագույն խնդիրն է մատաղ սերնդի հոգևոր կերպարի ձևավորումը:

Անձի կրթության և դաստիարակության գործում դպրոցում դասավանդվող բոլոր ուսումնական առարկաներն ունեն կարևոր և յուրահատուկ նշանակություն: Սակայն այն,ինչն անվանում են հոգևոր կյանք, մշակույթ, արվեստ, ներաշխարհի հարստություն, գտնվում է հումանիտար և գեղագիտական բնագավառի առարկաների ազդեցության ոլորտում:

Հանրակրթության պետական նոր չափորոշիչը ելնում է կարողունակությունների վրա հիմնված մոտեցումից և սահմանում է շրջանավարտներին ներկայացվող որակական պահանջները՝ըստ կրթական աստիճանների կարողունակություններ, ուսումնառության ակնկալվող վերջնարդյունքներ: Կարողունակությունները սովորողի կողմից ուսումնառության և դաստիարակության գործընթացում ձեռք բերված գիտելիքի, արժեքների, հմտությունների և դիրքորոշումների հիման վրա ըստ իրավիճակի արդյունավետ ու պատշաճ արձագանքելու ձևերն են:Կարողունակությունները ձևավորում են սովորողի ուսումնառության ընթացքում ուսուցման կազմակերպման տարբեր ձևերի,սովորողի կողմից ուսումնական առարկաների ծրագրերի բովանդակության յուրացման,ինչպես նաև ուսուցման ընթացքում դաստիարակության միջոցով և բխում են հանրակրթության հիմնական նպատակներից:

Հանրակրթական տարրական, հիմնական և միջնակարգ ծրագրերի սովորողների ուսումնառության ակնկալվող վերջնարդյունքները նկարագրում են, թե հանրակրթական հիմնական ծրագրերի կրթական աստիճանների ավարտին սովորողը ինչ պիտի իմանա, կարողանա անել և հասկանա:Վերջնարդյունքները ուղղված են կարողունակությունների ձևավորմանը:

Միջնակարգ կրթության կարողունակություններն են՝

1)լեզվական գրագիտություն և կարողունակություն

2)սովորել սովորելու կարողունակություն

3)ինքնաճանաչողական և սոցիալաքան կարողունակություն

4)ժողովրդավարական և քաղաքացիական կարողունակություն

5)թվային և մեդիա կարողունակություն

6)մշակույթային կարողունակություն

7)մաթեմատիկական և գիտատեխնիկական կարողունակություն

8)տնտեսական կարողունակություն

Հանրակրթական հիմնական ծրագրի շրջնավարտի ուսումնառության ակնկալվող վերջնարդյունքներից է մշակութային կարողունակությունը.

**Ի՞նչ է մշակույթը**

Մշակույթը հասարակության և մարդու պատմական զարգացման որոշակի մակարդակ է, որն արտահայտվում է մարդկանց գործունեության և կյանքի կազմակերպման ձևերով ու տիպերով:Այս հասկացությունն օգտագործվում է որոշակի դարաշրջանների,հասարակական-տնտեսական ֆորմացիաների, ազգությունների, ինչպես նաև կյանքի ու գործունեության առանձնահատուկ եղանակների զարգացման մակարդակը բնութագրելու համար Մշակույթը կենտրոնական հայեցակարգ է մարդաբանության մեջ և ներառում է այն բոլոր երևույթները, որ սոցիալական ուսուցման միջոցով փոխանցվում են հասարակություններում:

Ներկայումս գոյություն ունեն մշակույթի տասնյակից ավել սահմանումներ, որոնցից յուրաքանչյուրը ներկայացնում է մշակութը իր յուրահատուկ կողմերով և հատկանիշներով։ Ամենաընդհանրական կերպով մշակույթ է այն ամենը, ինչ ,ստեղծվել է մարդու կողմից պատմության զարգացման ընթացքում։ Պատմականորեն ձևավորվել են նաև մշակույթի բարձր՝ էլիտար և ժողովրդական՝ զանգվածային տեսակները։ Էլիտար մշակույթը ներառում է առաջին հերթին մարդկության ստեղծած դասական համարվող արվեստի գործերն ու նյութական արժեքները, որոնք ստեղծվել են պրոֆեսիոնալների կողմից։ Էլիտար մշակույթը ներառում է իր մեջ գրականությունը, կերպարվեստը, երաժշտությունը և այլն։ Ժողովրդական կամ զանգվածային մշակույթը իր մեջ ընդգրկում է ժողովրդական ֆոլկլյորը, երգերը, պարերը, միֆերը, հեքիաթները, որոնք ստեղծվել են մարդկանց առօրյա կյանքում և կենսագործունեության ընթացքում։

Մշակույթը ստեղծում է արժեքներ և խորհրդանշաններ,այն բարելավում է մարդկային կյանքը, հանդիսանուն է հիմք խաղաղ գոյակցության համար:Ուսուցանում է փոխըմբռնում և հանդուրժողականություն:Առանց մշակույթի մարդկությունը գոյություն չի ունենա: «Հայաստանը մեծ երկիր է հսկայական ներուժով,որը թերևս այնքան էլ հայտնի չէ աշխարհին:Այստեղ կան զբոսաշրջության զարգացման հեռանկարներ, արտակարգ մշակույթ, ջերմ մարդիկ:Աջակցելով մշակույթին՝Դուք արտաքին աշխարհին եք ներկայացնում ձեր արժեքային համակարգը և մշակույթը:Արդյունքում ձեռք եք բերում հզոր և արժեքավոր երկրի համբավ, երկիր, որի հարուստ մշակութային ժառանգությունը կհետաքրքրի օտարերկրացիներին», ասել է մշակութային ծրագրերի առաջարկների շարադրմամբ փորձագետ Մագդալենա Իգրատը Հայաստանի մայրաքաղաք Երևան կատարած իր այցելության ընթացքում:

Օրեցօր զարգացող տեխնոլոգիան ընդլայնում է մշակույթի լսարանների շրջանակը,այն մարդկանց հնարավորություն է ընձեռում ծանոթանալ այլ երկրների և դրանց մշակույթի հետ,այժմ տեխնոլոգիան և մշակույթը գործում են զուգահեռ:

Համաշխարհային մշակույթում իր ուրույն դերն ու նշանակությունն ունի հայկական մշակույթը:Այն ներառում է գիտությունը, արվեստը,արհեստը և առհասարակ հայ մարդու կողմից ստեղծած ամեն ինչ:Մշակույթի ճյուղերն են լեզուն, գրականունությունը, ճարտարապետությունը, քանդակագործությունը, երգարվեստը, պարարվեստը, թատրոնն ու կինոն:

**Մշակութային կարողունակություն**

Մշակութային կարողունակություն.սովորողները ճանաչում են հայ մշակույթն ու մարդկային քաղաքակրթությունների մշակույթային բաղադրիչները՝ որպես մարդկային զգացմունքների և գործողությունների կողմնորոշիչներ:Նրանք արժևորում են սեփական ինքնությունը,ընտանիքի, համայնքի և պետության դերը,ունեն Հայաստանի աշխարհագրության, հասարակական-քաղաքական համակարգի և պատմության հիմնարար իմացություն:Աշակերտները ձևավորում են սեփական նախասիրություններ ազգային և համաշխարհային մշակութային ժամանակաշրջանների ուսումնասիրության ընթացքում:Նրանք ի վիճակի են զարգացնել սեփական մշակութային և գեղագիտական պատկերացումները՝արժևորելով հոգևոր և նյութական ժառանգությունն ու մշակութային բազմազանությունը,ճանաչելով հայ և համաշխարհային գրականությունն ու արվեստը, ձևավորելով մշակութային գրագիտություն և ճաշակ:

**Մշակութային կարողունակության նկարագրիչները**

**Գիտելիք՝**

* Ստեղծագործական տարբեր ժանրեր և ոճեր։
* Տարբեր ժամանակաշրջանների, ազգերի և մշակութային-գաղափարային խմբերի արժեքները, դրանց ազդեցությունն ու արտացոլումը տեղական և համաշխարհային մշակույթում։
* Ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթում։
* Տարբեր ժամանակաշրջանների հասարակական, տնտեսական, քաղաքական և մշակութային զարգացումների փոխկապակցվածությունը։
* Տարբեր կրոնական ավանդույթներում առկա ընդհանրություններն ու տարբերությունները։
* Տարբեր մշակույթներ, մասնավորապես՝ արժեքներ, սովորույթներ և հմտություններ, որոնք հատուկ են այդ մշակույթներին։

**Հմտություններ**

* Արվեստի որոշ տեսակներում կատարել ստեղծագործական աշխատանքներ։
* Արվեստի միջոցով ստեղծագործաբար արտահայտել սեփական գաղափարները։
* Մշակել և իրականացնել մշակութային նախագծեր։
* Քննադատաբար անդրադառնալ իր սեփական աշխարհայացքին՝ որպես բազմաթիվ աշխարհայացքներից մեկին։
* Քննադատաբար անդրադառնալ, թե ժամանակի ընթացքում ինչպես է գաղափարը զարգացել տարբեր մշակույթներում տարբեր ձևերով:
* Հարմարվել տարբեր մշակութային պատկանելիություն ունեցող անձնանց հանդիպելիս և շփվելիս։
* Վերլուծել այլ մշակույթներում առկա տարբեր տեսակետներ։
* Արտահայտել, հիմնավորել և պաշտպանել սեփական տեսակետը և դիրքորոշումը։

**Վերաբերմունք**

* Արտահայտել կամ վիճարկել սեփական գաղափարները և արժեքները։
* Ցուցաբերել հարգանք և հետաքրքրություն տարբեր մշակույթների նկատմամբ։
* Փնտրել ընդհանուր եզրեր իրենից գաղափարապես և արժեքային համակարգով տարբեր մարդկանց հետ քննարկումներ իրականացնելիս։
* Արտահայտել հետաքրքրասիրություն այլ հավատալիքների, մեկնաբանությունների և մշակութային այլ կողմնորոշումների ու պատկանելիության նկատմամբ։
* Ցուցաբերել տարբեր մշակութային պատկանելիություն ունեցող մարդկանց հետ աշխատելու հետաքրքրություն։
* Ողջունել տարբեր արժեքներ, սովորույթներ և վարքագիծ ունեցող մարդկանց հանդիպելու հնարավորությունները։
* Կարևորել իր՝ հայկական և համաշխարհային պատմամշակութային արժեքների ժառանգորդ լինելը և ցուցաբերել պատասխանատու վերաբերմունք դրանց պահպանման գործում։

**Արժեք**

* Մշակութային ընկալում և արժևորում։
* Արտահայտել այն կարծիքը, որ հասարակության մեջ մշակութային տարբերությունը պետք է դրականորեն արժևորվի և գնահատվի:
* Արժևորել միջմշակութային երկխոսությունը:
* Ներկայացնել հայ մշակույթի տեղն ու դերը համաշխարհային մշակույթում և համաշխարհային մշակույթի դերը համամարդկային արժեքների համատեքստում։

**Մշակութային կարողունակությունը ձևավորող վերջնարդյունքները**

Հանրակրթության պետական չափորոշչով (ՀՊՉ) սահմանված կարողունակությունները ձևավորելու նպատակով սահմանված են համապատասխան վերջնարդյունքներ:  
  
*Հանրակրթական****տարրական ծրագրի****շրջանավարտի ուսումնառության ակնկալվող վերջնարդյունքները․*

* դրսևորի տրամաբանական և ստեղծագործական մտածողություն, և կարողանա անդրադառնալ ու արձագանքել սեփական և ուրիշների ստեղծած աշխատանքին.
* ճանաչի իր հայրենիքը, ներկայացնի տեղեկություններ Հայաստանի պատմության, աշխարհագրության, մշակույթի մասին.
* ճանաչի և հարգի ՀՀ պետական խորհրդանիշները և ներկայացնի պետական և ավանդական տոների հիմնական բովանդակությունը.
* ճանաչի և հոգատար վերաբերմունք ցուցաբերի իր բնակավայրի և համայնքի բնության և պատմամշակութային ժառանգության օբյեկտների հանդեպ.
* ճանաչի և պահպանի հասարակական վարքի՝ իրեն առնչվող կանոններն ու իրավունքները,
* ճանաչի իր ընտանեկան, ազգային և քաղաքացիական պատկանելիությունը.
* ցուցաբերի այլ ազգերի, ավանդույթների, արժեքների նկատմամբ հետաքրքրություն և հարգանք.
* զբաղվի անհատական կամ խմբային գեղարվեստական գործունեությամբ:

*Հանրակրթական****հիմնական ծրագրի****շրջանավարտի ուսումնառության ակնկալվող վերջնարդյունքները․*

* ընկերակցի, դրսևորի բաց և դրական վերաբերմունք այլոց հանդեպ, համագործակցի և հաղորդակցվի տարբեր ձևաչափերով, ակտիվորեն լսի և հարգանքով վերաբերվի այլ մարդկանց տեսակետներին և գաղափարներին.
* կարողանա հավասարակշռել և ներդաշնակել իր զգացմունքները, ցանկությունները, կարիքները, նպատակները, հակումները, ընդունել սեփական յուրահատկությունները.
* ցուցաբերի հանդուրժողականություն, ապրումակցում և մարդասիրություն.
* դրսևորի մշակութային ընկալման և արժևորման կարողություններ, արվեստի որոշ տեսակներում ստեղծագործական աշխատանքներ կատարելու ունակություններ և հմտություններ.
* ճանաչի ստեղծագործական տարբեր ժանրեր և ոճեր, արվեստի միջոցով ստեղծագործաբար արտահայտի իր գաղափարները և հույզերը.
* ճանաչի տարբեր ժամանակաշրջանների, ազգերի և մշակութային-գաղափարային խմբերի արժեքները, բացատրի դրանց ազդեցությունն ու արտացոլումը տեղական և համաշխարհային մշակույթի մեջ.
* ճանաչի և արժևորի իր ազգային մշակույթը, նյութական և ոչ նյութական ժառանգությունը, դրա առանձնահատկությունները և ներդրումը համաշխարհային մշակույթի մեջ:

Միջին դպրոցում սովորողները ծանոթանում են «Արվեստի տեսակների փոխկապակցվածությունը և փոխազդեցությունը» ընդհանուր թեմային:Նախ ուսուցիչն աշակերտներին ծանոթացնում է «արվեստ» հասկացությանը:Արվեստը դիտվում է որպես հոգևոր մշակույթ, անձի ձևավորման ու զարգացման, աշխարհը ճանաչելու, գեղեցիկը ըմբռնելու անգնահատելի միջոց:

«Ինչպես մարմնամարզությունն է ուղղում մարմինը,գրում է մեծ մանկավարժ Սուխոմլինսկին,-այնպես արվեստն է ուղղում հոգին»:«Ոչ մի այլ միջոց չի կարող ավելի լավ խրախուսել կրթությունն ու լուսավորությունը, քան գեղեցիկ արվեստները՝պոեզիան, երաժշտությունը, գեղանկարչությունը»,-գրում է Խաչատուր Աբովյանը:

Գրականությունը, երաժշտությունը, կերպարվեստը, հասարակագիտությունը, պատմությունը իրենց բովանդակության և յուրահատկության շնորհիվ լավագույն կերպով բացահայտում են մարդու և նրան շրջապատող ողջ աշխարհի գեղեցկությունը և ներդաշնակությունը, զարգացնում են ճաշակը, ստեղծագործական կարողունակությունները, ձևավորում են բարոյական բարձր չափանիշներ և կողմորոշիչներ, ընդլայնում են մտահորիզոնը, նպաստում են սովորողների ինքնաճանաչմանը և ինքնաարտահայտմանը: Պետք է օգտագործենք արվեստի բարերար ներգործության ուժը՝ սովորողների մարդկային լավագույն որակների, հույզերի զգացմունքների գեղագիտական ապրումների ու պատկերացումների ձևավորման ու զարգացման գործընթացում:

Մշակութային կարողունակության ձևավորման և զարգացման գործընթացում մեծ նշանակություն ունի սովորողի գեղագիտական դաստիարակությունը,որն ուղղված է նրանց գեղագիտական զգացումների, գեղարվեստական ճաշակների և բազմակողմանի ստեղծագործական ընդունակությունների նպատակասլաց և անընդհատ զարգացմանը:Դա իրագործվում է ինչպես դասերի ժամանակ, ցանկացած ուսումնական առարկան ուսումնասիրելիս, այնպես էլ դասերից դուրս և օգնում է ճիշտ ընկալելու գեղեցիկը արվեստում, աշխատանքում, բնության մեջ, ամենօրյա կյանքում:

**Ուսումնասիրենք այս կարողունակության զարգացմանն ուղղված աշխատանքները**

***Երաժշտություն***

Երաժշտությունը, ինչպես մայրենի լեզուն, ազգի մտածողությունը, ինքնուրույնությունն ու գոյությունը պահպանող միջոց է:

«Երաժշտություն»առարկան հանրակրթական դպրոցում դիտվում է որպես արվեստի դասավանդման միջոց, որի հիմքում ազգային և համամարդկային երաժշտությունն է :Այն կրթության և դաստիարակության բնագավառի կարևոր բաղադրամասերից մեկն է, առանց որի թերի կլիներ ժամանակակից մարդու մտավոր և հոգևոր զարգացումը:

Երաժշտական դաստիարակությունը նպաստում է ոչ միայն անհատի ստեղծագործական և վերլուծական մտածողության զարգացմանն ու դրսևորմանը այլև անցյալի գեղարվեստական փորձի, ազգային ու համամարդկային մշակութային արժեքների յուրացմանն ու հաջորդ սերնդին փոխանցմանը:Երաժշտությունը սովորողների մեջ արմատավորում է մարդկային լավագույն հատկանիշներ, մարդասիրական զգացումներ,գեղագիտական աշխարհահայացք, ազգային արժանապատվության խորը գիտակցում և հայրենասիրություն, նրա միջոցով հնարավոր է դառնում հումնիզացնել կրթության և դաստիարակության գործընթացը,որը մեր ժամանակի կարևոր պահանջներից մեկն է:

Ըստ «Երաժշտություն» առարկայի հայեցակարգի՝ներկայումս մեծացել է տարբեր ազգերի մշակութային կապերի դաշտը, մարդկային փոխհարաբերությունների շրջանակը, ինչպես նաև տեղեկատվակ և հաղորդակցական տեխնալոգիաների կիրառումը ուսուցման ու դաստիարակության գործընթացներում, պարզ է դառնում,որ երաժշտությունը մեծ հնարավորություններ ունի Մարդ-անհատի դաստիարակություն ու զարգացման գործում:

Որպեսզի երաժշտությունը լինի տեսանելի, առարկայական,երաժշտական ընկալումը և տեսական գիտելիքների յուրացումը՝դյուրին, դպրոցում, երաժշտությունը՝որպես արվեստի առարկա, ինտեգրվում է ոչ միայն դասավանդվող առարկաների, այլ նաև կյանքի և բնության երևույթների հետ:

Երաժշտությունը սերտ կապի մեջ է մայրենի, հայոց լեզվի և գրականության առարկաների հետ: Երաժշտության և խոսքի համար ռիթմը որոշիչ դեր է կատարում:Շատ են այն երգերը, որոնց խոսքերն ընդգրկված են մայրենի, լեզվի և գրականության դասագրքերում:Պետք է նշեմ, որ ինքս փորձում եմ այն կատարել, դասարանում ունկնդրում ենք այն, սովորում:Օրինակ՝ 5-րդ դասարանում Մայրենի առարկայից <<Երգ ու տաղ>> թեմատիկ շարքում ընդգրկված բանաստեղծությունները, 7-րդ դասարանում նորագույն շրջանի բանաստեղծներից Համո Սահյանի, Հովհաննես Շիրազի, Եղիշե Չարենցի, Սիլվա Կապուտիկյանի բանաստեղծություններից շատերի հիման վրա գրված երգերն ենք ունկնդրում, փորձում սովորել:8-րդ, 9-րդ դասարանում՝ մեր Գողթան երգերից, հայրեններից, Սայաթ-Նովայի խաղերից, Հովհաննես Թումանայանի, Ավետիք Իսահակյանի, Միքայել Նալբանդյանի, Ռաֆայել Պատկանյանի բանաստեղծություններից շատերի հիման վրա գրված երգերի, օպերաների, բալետի մասին և՛տեղեկությունները,և՛դիտումը օգնում են սովորողների և՛ ճանաչողական, և՛ գեղագիտական դաստիարակությունը:

Երաժշտությունը սահմաններ չի ճանաչում։ <<Իմ ժողովրդի երաժշտությունը >> թեման ուսումնասիրելիս սովորողները ծանոթանում են հայ ժողովրդական և կոմպոզիտորական երաժշտության նմուշներին, ճանաչում և լսում են այդ դպրոցի հիմնադիրներից Կոմիտասին,Արամ Խաչատրյանին, Առնո Բաբաջանյանին, Խաչատուր Ավետիսյանին, Ալեքսեյ Հեքիմյանին, Եկմալյանին, Մելիքյանին, համոզվում են, որ սեթական ժողովրդի և մյուս ժողովուրդների երաժշտության միջև չկան անանցանելի սահմաններ, որ երաժշտությունը համամարդկային լեզու է:



Դպրոցում գործում է երգեցողության խմբակը,որը իր գեղեցիկ ելույթներով մեծ բավականություն է պարգևում ունկնդիրներին, ակտիվորեն մասնակցում դպրում կազմակերպվող միջոցառումներին։

Իր յուրահատկության և բովանակության, ինչպես նաև ուսումնական բոլոր առարկաների հետ փոխադարձ կապ ստեղծելու բացառիկ հնարավորության շնորհիվ Կերպարվեստը կոչված է խթանելու սովորողների մտավոր և հոգևոր ներուժի բացահայտումը, զարգացումը, հարստացումը, ընդհանուր աշխարհայցքի ձևավորումը։

Դպրոցի սաները ակտիվ մասնակցություն ունեն դասարանի,դպրոցի մշակութային կյանքին, մասնակցում են ցուցահանդեսներին, դրանց կազմակերպման գործին:

 



Ներկայումս դպրոցում սովորող 411 աշակերտներից 43-ը հաճախում է քաղաքի Ղազարոս Սարյանի անվան Արվեստի դպրոց , իսկ 52-ը՝ մանկապատանեկան ստեղծագործական կենտրոն։

Եզրակացություն

Ուսւոմնասիրելով հետևյալ թեման՝ նշենք հետևյալհիմնական խնդիրները և առաջարկները , ոչ միայն մեր դպրոցի, այլև համայնքի մանուկների և պատանիների գեղագիտական դաստիարակության հետ կապված․

1. Քաղաքում բացակայում են մանուկների և պատանիների ժամանցային բազմագործառույթ կենտրոնները։
2. Մանկական հեռուստաալիք, հեռուստաընկերությունների գործունեությունը հիմնականում ունի կոմերցիոն բնույթ, եթերը քիչ է տրամադրվում գիտահանրամատչելի, ուսումնական ծրագրերին և հաղորդումներին, ցանկալի է դեռ շատ վաղ ժամանակներում հայտնի ուսումնական ծրագրի և հեռուստատեսության համագործակցման վերականգնմանը ԿԳՄՍՆ֊ի կողմից։
3. Մատչելի չէ գրախանութներում վաճառվող գրականությունը
4. Զբոսայգիներում, բակերում ( և՛ դպրոցների, և՛ շենքերի ) երեխաների բազմաբովանդակ հանգստի կազմակերպման համար պայմանների ստեղծում։

**Առաջարկվող գործողությունները**

1. Ուսումնադաստիարակչական հեռուստառադիոծրագրերի մշակում և իրականացում
2. Մանկապատանեկան կինոֆիլմերի և տեսաֆիլմերի ստեղծում
3. Մանկական գիտաճանաչողական , ուսումնական,արվեստի և մշակույթի վերաբերյալ տեսալսողական պարագաներով դպրոցի,արվեստի կենտրոնների նյութատեխնիկական բազայի հարստացում։
4. Մրցույթների, փառատոնների, ցուցահանդեսների, համերգների և այլ միջոցառումների կազմակերպման շարունակականության ապահովում։

**Օգտագործված գրականություն**

# 1․ Համագործակցային ուսուցում՝ Ձեռնարկ Անտարես 2006

2․ ՀՊՉ 2021, (II, 6-րդ կետ) <https://www.arlis.am/documentview.aspx?docid=149788> )

3․ Ուսուցման արդյունավետ հնարներ՝ Երևան Ֆրիդրիխ Էբերտ հիմնադրամ, Հայաստան 2020

4․ Կարողունակությունների կողմնորոշիչ շրջանակ՝ ժողովրդավարական մշակույթի համար։ <https://rm.coe.int/arm-reference-framework-vol-3/1680a1b758>

5․ Ա․Ա․Բալյան -Դպրոցակնների գեղագիտական դաստիարակությունը

6․ Արվեստի պատմություն հանրակրթական ավագ դպրոցի չափորոշիչ և ծրագիր

7․Երաժշտություն առարկայի հանրակրթական դպրոցի չափորոշիչ և ծրագիր